Olojo festival

**Icholo Olojo** chi icholo igbele ku ma che ọdọ du efu Ife, Osun State, Nigeria. ichi icholo ka ki defu ami icholo ki amonẹ gboji mọ nyọ nyọ yi ojanẹ ami Iyaji, i la ni ẹgbaka ki Oba Adeyeye Enitan Ogunwusi chi ujuwe nwu ka kini icholo lẹ chi icholo ki ya chi uyọ am'ibo dudu ojanẹ ilẹyi chaka du. ola Iyaji 'Olojo' Ẹtẹ nwu chi'ọjọ eyi ọjọ etitọ ki nwa ' elẹ chi ujuwe ẹdọ ẹbọ onẹ nwi ẹnwu ki ọjọ nyi ma'nyu edo do efu ilẹ. Idefu ami icholo ka ki chẹ nana nyọ nyọ efu iko ẹnwu oguchẹkọ eyi lle-Ife.

## Icholo
Efu ọjọ ki dẹ yi  Ooni (onu eyi Ife) a wa dufu anubi ọjọ mi ebie ki chẹ datẹ kwefu amonẹ ma'nyu ki ma neke chi amẹnwu we we, ki neke ch'oluká kpai ami okwo'okwo kpai aduwa eche wi amonẹ nwu. Ẹlẹ chi todu ki chẹ fẹ ki la neke jẹ nwu aduwa chùkọlọ. Ta ki Ooni wa gwu gwu, ami onobulẹ ọwọ iye nwu kpai ọwọ attah nwu agbanẹ efu ọfẹ, elẹ chi uyikọ egbi ami afu bibi kwi efu ọfẹ.

Anubi lẹ Ooni awa dufu efu ilẹ amonẹ kpai ọtajiya Are (Otajiya onu), ma kẹdọ no elẹ ka kini onwu chi udoji eyi ki Oduduwa do gẹdẹ ki neke tọgba ami aj'ọfẹ ma'nyu atama ẹbọ ku ma neke chi Icholo unyi ẹbọ eyi Ogun. Ẹnwu ku ma che icholo lẹ ẹnẹdẹ chi ku ma ni uwewe amonẹ lo ti unyi ẹbọ eyi Okemogun. Ọmọlẹ ya chi ukọlọ nwu ya nwọ dabi mu ẹbọ uña nwu titọ gẹ, ẹkọla nwu afu nwi Ooni yi ugbo ẹrẹ eyi uwo Oketage ẹnẹ kiya che lẹ chi Araba (Atama ẹbọ), ma'nyu e nẹrẹ lo ti ugbo ki n'ojima la le la le ojanẹ ki defu ohiala ma ki du kpẹ.

Yi igbo unyi ẹbọ, ajọfẹ ki ya gbọgba kpai ọpia uña lẹ adu uyikọ kpai afu ma'nyu Olí , adufu kpai anẹñwù icholo ki nyi ny'ọla ma'nyu ido kwi eli ki gwo kwi Bembe, Ukọga eyi oguchẹkọ. Ọna ku ma nu ku ma nwọ keli nwu ami ajọfẹ chi ojoji ojoji.Ooni katete neke t'ido nwi ukọga ku ma dọ ki Osirigi.

Icholo Ifá chi icholo ọjọ mi ebie ku ma che ọdọ du ọjọ nwa anubi ọjọ ajuma eju'odudu efu ochu ẹk'ẹfa. Ifá (ku ma nwọ mọru ki Ọrunmila) chi ẹbọ igbele ma'nyu ẹbọ ka efu ami ẹbọ ki am'ibo Iyaji ma cha du chi iyachi-n. Ọjọ eju'odudu efu Icholo lẹ ma chi Ijawe Ifá Ooni (emi ere nwi ẹbọ Ooni's) ma'nyu Arisun Idana Afin, abẹlẹ ọjọ ekeji ma mu du datẹ nwu Bibo Ifa Ooni (ẹnwu ele nwu ẹbọ Ooni). Ọjọ ẹkẹta ma'nyu ọjọ ẹkẹlẹ datẹ nwu Awo Oloju merindinlogun ki chi uche nwu (cult kpai eju mi ẹgw'ẹfa). Eko amonẹ ẹnwu ma'nyu ukọla tebulu okokolo lugbo 'amonobulẹ ki di Ifa,' ma nyu uchẹ e che kwi atama ẹbọ ku ma dọ ki Araba Agbaye, chanẹ ọjọ ki  ẹlu. Ọjọ eti otemeje, kiya chanẹ ọjọ anubi ọjọ ajuma ma defu gbo gbo  tefu odudu ọjọ ekeji, ma'nyu iwure (ẹnyọ/aduwa) kwi ugbo Araba Agbaye (achikwu ubi ọgbọdu ilẹ ) ma'nyu ami Araba kibọ, ma'nyu ujẹnwu edu nwu Ifa.

Icholo Olojo chẹ tẹ chi icholo ki ẹnẹdu mọ yi Ile-Ife todu ọna ku ma che ma'nyu ọna ki ohiala nwu dẹ. Onwu a du ọjọ ki defu ọdọ ki Olodumare (ẹnẹ ki nyi ọgbọdu ilẹ gba). Ma nwọ neke ka kini Olojo chi "Ẹnẹ ki ni ọjọ ki ya nwa ". Ma du aduwa to du ẹbọ ma'nyu ajache efu ojanẹ ami Iyaji ma'nyu Nigeria. Ami utu ọdọ gba adefu Icholo yi. Eju ma nwu chi ọna ki amibo Iyaji chẹ n'udama.

Oguchẹkọ gwọ nyu ka kini Ile-Ife chi abakwanẹ amibo Iyaji, efewo ki ya ni edu, ugwugwu afu am'ibo Iyaji, ma'nyu anẹ eyi iko am'ibo igbele.

## Ẹtẹ nwu

* Olubunmi, A.O. The Rise and Fall of The Yoruba Race 10,000BC-1960AD, The 199 Publishing Palace 
* On Ijesa Racial Purity, The 199 Publishing Palace 
* Akinjogbin, I. A. (Hg.): *The Cradle of a Race: Ife from the Beginning to 1980*, Lagos 1992 (The book also has chapters on the present        religious situation in the town).
* Bascom, William: *The Yoruba of Southwestern Nigeria*, New York 1969 (The book mainly deals with Ife).

## Ale t'ọdọda

* Olojo Festival Article